Лъчезар Станчев
Хвърчи-хвърчи

chitanka.info

Знаете ли, че за щърка

има пълна рима „хвърка“?

Ще ви задавам римувани въпроси,

да отговарят тези, които не са боси

с „да“ или със „не“,

и то веднага —

римата да не избяга.

Хвърчи-хвърчи светулка?

Хвърчи-хвърчи невестулка?

Хвърчи-хвърчи орел?

Хвърчи-хвърчи козел?

Хвърчи-хвърчи вол?

Хвърчи-хвърчи сокол?

Хвърчи-хвърчи книга?

Хвърчи-хвърчи чучулига?

Хвърчи-хвърчи талига?

Хвърчи-хвърчи кукувица?

Хвърчи-хвърчи лъжица?

Хвърчи-хвърчи кана?

Хвърчи-хвърчи врана?

Хвърчи-хвърчи фазан?

Хвърчи-хвърчи тиган?

Всеки няколко въпроса да задава,

да не свършва тая весела забава.

Победен е, който отговора сбърка,

той изгаря, той самият хвърка-хвърка.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.